એ જ રીતે મોરારજીભાઈ દેસાઈને પણ, મોરારજીભાઈની જ ભાષામાં, ‘રીંગણા-બટાકાની પેઠે કેબિનેટમાંથી ફેંકી દીધા.’ ચીન પર તેમને વિશ્વાસ પણ નહોતો કે એનો જરા પણ ડરેય નહોતો. ‘હિન્દી-ચીની ભાઈ-ભાઈ’ એ સૂત્ર તેમના પિતાજીની માફક તેમણે ક્યારેય ઉચ્ચાર્યું નહોતું ને એથી પણ આગળ જઈને કહું તો ઇન્દિરાજીએ પોતાના બંને પુત્રો રાજીવ અને સંજીવને પાસે બેસાડીને એવું પણ નહોતું કહ્યું કે બોલો, ‘રાજીવ-સંજય ભાઈ ભાઈ’. આનું કારણ એ છે કે આમ પણ ભાઈની પાછળ ભય પણ છુપાઈને બેઠેલો હોય છે. બહેન આ ભય પામી ગયાં હશે.